26/05/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56108. Cristina Santiago Abalo solicita obras para reforma e ampliación de vivenda unifamiliar na zona de policía do Rego de Manselle, no t. m. de Dodro

Cristina Santiago Abalo solicita de Augas de Galicia a autorización de obras no lugar de Rial de Lagoa, parroquia de Laíño (San Xián), concello de Dodro (A Coruña). O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.56108 As obras solicitadas consisten na reforma e ampliación dunha edificación situada na parcela catastral 15033G501014200000EQ, na zona de policía do río Manselle, a unha distancia mínima duns 21 m. l. A edificación existente amplíase en altura para conseguir unhas alturas libres no seu interior de 2,50 m en planta baixa e 2,50 m libres en planta primeira. Realízase o baleirado da edificación para colocar un sistema a base de cavitis en planta baixa, o que permite mantela illada e impermeabilizada do terreo. Realizaranse columnas que partirán do terreo nalgúns casos e sobre unha viga apoiada no muro de pedra noutros. A planta alta defínese cun forxado de pequenas bóvedas de formigón realizado in situ e vigas armadas, sostido polas columnas e os muros de pedra. Estes serán preparados para sustentar cargas mediante o correcto encintado do mesmo e a reposición das pezas que falten. A planta primeira defínese superiormente mediante a realización dun forxado de bóvedas cerámicas e viguetas armadas, formigonado in situ e apoiado nos pilares da edificación. Como elemento final de cubrición realizarase unha cuberta formada por viguetas pretensadas DT19 sobre as que se disporán placas de fibrocemento e como elemento final de cubrición colocarase tella cerámica curva. Aplicarase un proxectado de poliuretano pola súa parte inferior a modo de illamento térmico. As fachadas do edificio acondicionaranse de forma que garantan o confort térmico e acústico. Para ilo, en planta baixa, coincidindo cos muros de pedra, realizarase un trasdosado de cartón xeso con illante de poliestireno extrusionado. Nas zonas nas que se realice fachada de nova execución realizarase muro composto por dous muros de ladrillo. O exterior formado por ladrillo perforado e o interior por ladrillo oco dobre colocado a panderete. Entre ambas capas colocarase illante térmico a base de poliestireno extrusionado. Raxarase interiormente e revocarase exteriormente cun acabado con pintura con cor acorde ás existentes no lugar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de maio de 2017 O xefe do servizo territorial Ángel Gómez Rey